section_heading: Prusija i Njemačke države
paragraph_text: Pisac Christian Wolff (1679. – 1754.) bio je preteča koji je predstavio prosvjetiteljstvo njemačkim čitateljima, te je legitimizirao njemački jezik kao jezik filozofije.<ref>Matt Hettche, "Christian Wolff" Stanford Encyclopædia of Philosophy (2006.) online Johann Gottfried von Herder (1744. – 1803.) otvorio je nova područja u filozofiji i poeziji, pogotovo s protoromantističkim pokretom Sturm und Drang. Weimarski klasicizam ("Weimarer Klassik") bio je kulturalni i književni pokret utemeljen u Weimaru, s nastojanjem da uspostavi novi humanizam sintezom ideja romantizma, klasicizma i prosvjetiteljstva. Pokret je trajao od 1772. do 1805., a u njemu su osim Herdera sudjelovali pisac Johann Wolfgang von Goethe (1749. – 1832.) te pjesnik i povjesničar Friedrich Schiller (1759. – 1805.). Herder je tvrdio da svaki narod ima svoj poseban identitet, koji se izražava kroz jezik i kulturu. To je dalo legitimitet promicanju njemačkog jezika i kulture i olakšalo oblikovanje i razvoj njemačkog nacionalizma. Schillerova djela izražavala su nemirni duh njegove generacije, prikazujući herojsku borbu pojedinaca protiv društvenih pritisaka i snaga sudbine.<ref>Simon J. Richter, ed. The Literature of Weimar Classicism (2005.)